পিএনএস ডেস্ক: আবুধাবি টেস্টে অস্ট্রেলিয়ার সামনে বিশাল চ্যালেঞ্জ ছুঁড়ে দিয়েছে পাকিস্তান। ম্যাচে হার এড়ানো এখন অস্ট্রেলিয়ার জন্য বিশাল চ্যালেঞ্জ। ম্যাচের তৃতীয় দিন শেষে জিততে অস্ট্রেলিয়ার প্রয়োজন ৪৯১ রান। তাদের হাতে আছে নয়টি উইকেট। সময় আছে দুই দিন। সময় যতোই দুইদিন থাকুক পাকিস্তানের বোলারদের সামনে অস্ট্রেলিয়া কতক্ষণ টিকে থাকতে পারে সেটিই এখন দেখার বিষয়। এই ম্যাচের প্রথম ইনিংসে অস্ট্রেলিয়া অলআউট হয়েছিল ১৪৫ রানে।